Súradnice: 47°44′18″S 18°19′40″V﻿ / ﻿47,7383°S 18,3279°V﻿ / 47.7383; 18.3279

**Patinský kanál** je kanál v regióne Podunajsko, na území obcí Martovce, Hurbanovo, Svätý Peter, Komárno, Iža, Chotín, Marcelová, Patince v okrese Komárno v Nitrianskom kraji. Nachádza sa v geomorfologickej oblasti Podunajská nížina v geomorfologickom celku Podunajská rovina. Ústi do Dunaja. Má dĺžku 22,3 km. Rád toku II.

Začiatok
--------

Začína sa v 108 m n. m. v juhovýchodnom priestore územia obce Martovce, v poľnohospodárskom extraviláne, vo východnej časti poľa *Ostrov*.

Opis toku
---------

*Patinský kanál* tečie od začiatku juhovýchodným smerom územím Martoviec, mení smer na východný až severovýchodný, v 108 m n. m. preteká cez obecnú hranicu medzi obcami Martovce a Hurbanovo, stáča sa na juh až juhozápad, v 108 m n. m. priberá pravostranný prítok Vraní kanál, v 108 m n. m. priberá ľavostranný prítok Vécky kanál, pravým brehom obmýva pole *Pri Nitre*, mení smer na juhovýchod, v pravom uhle mení smer na juhozápad, pokračuje v priamke cez pole *Hurbanovská sihoť*, v 107 m n. m. preteká cez obecnú hranicu medzi obcami Hurbanovo a Svätý Peter, vteká na územie obce Svätý Peter, v 107 m n. m. priberá ľavostranný prítok Holanovský kanál, rozvetvením z *Patinského kanála* odbočuje Zámocký kanál, v 106 m n. m. priteká na obecnú hranicu medzi obcou Svätý Peter a mestom Komárno, v priamke pokračuje po tejto hranici juhovýchodným smerom, v 106 m n. m. podteká cestu a hneď už na území mesta Komárno aj železnicu z Komárna do Hurbanova, v 106 m n. m. priberá pravostranný prítok Motúzový kanál, v severovýchodnej oblasti *Ďulovho Dvora*, mestskej časti Komárna, mení smer na východ, vteká na obecnú hranicu medzi Komárnom a obcou Iža, tečie po tejto hranici a od trojchotárnika sleduje obecnú hranicu medzi obcou Iža a obcou Chotín, v 106 m n. m. priberá ľavostranný prítok Hurbanovský kanál, tečie po hranici medzi Ižou a Marcelovou, v 105 m n. m. priberá ľavostranný prítok Oblúk, preteká juhovýchodným smerom po území obce Marcelová a priberá pravostranný prítok Ižiansky kanál, vteká na územie obce Patince a obteká severovýchodný okraj intravilánu Patiniec, tečie juhovýchodným smerom cez extravilán, podteká cestu z Komárna do Radvane nad Dunajom, tesne pred dunajskou hrádzou v 104 m n. m. priberá bezmenný pravostranný prítok,
v 104 m n. m. juhovýchodne od intravilánu Patiniec ústi do Dunaja ako jeho ľavostranný prítok.

*Patinský kanál* patrí do okresu Komárno v Nitrianskom kraji. Nachádza sa v geomorfologickom celku Podunajská rovina. Dôležitejšie prítoky: Vraní kanál, Vécky kanál, Holanovský kanál, Motúzový kanál, Hurbanovský kanál, Oblúk, Ižiansky kanál. *Patinský kanál* v časti svojho toku tečie v riečisku pôvodného toku *Žitavy*.

Pôvod názvu
-----------

Názov vodného toku *Patinský kanál* má pôvod v názve obce Patince. Z toponyma Patince bolo po pridaní formantu *-ský* a po kombinácii so všeobecným podstatným menom kanál s významom *umelý vodný tok, spravidla so spevnenými bokmi* utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena v podobe *Patinský kanál* ako súčasť veľmi početnej skupiny názvov v slovenskej toponymii, najmä hydronymii. 

Názov obce Patince s písomne doloženými záznamami 1260 *Poch*, 1268 *Poth*, 1464 *Path*, 1956 *Patince* má pôvod v historickom apelatíve *pat, pata* vo význame *upravená tenšia hrada, ktorou sa uzatvára brána alebo vráta* prenesene *závora z upravenej väčšej hrady, ktorá sa prekladá cez cestu, aby sa tak zabránilo povozom ďalej postupovať po ceste*, ktoré bolo rozšírené formantom *-ince*. Názov vznikol na strategickom mieste pri sútoku *Starej Žitavy* a *Dunaja*. Porovnaj aj názov obce Pata. Nemožno úplne vylúčiť ani pôvod z osobného mena *Pata*, aj keď je to menej pravdepodobné.
Názov vodného toku bol štandardizovaný v roku 1978.
V priestore slovenskej hydronymie vodných tokov hydronymum *Patinský kanál* je jedinečným hydronymom (október 2022).

Referencie
----------

1. ↑  Názvy vodných tokov. Bratislava: Úrad geodézie, kartografie a katastra Slovenskej republiky. Dostupné online  [cit. 2022-10-03].
2. ↑  Geografické názvy okresu Komárno A20 Geografické názvoslovné zoznamy OSN - ČSFR. Bratislava: Slovenský úrad geodézie a kartografie, P-380/1991 z 26.7.1991. 74 s. S. 21, 22, 33, 54, 58, 60. ISBN 80-85672-13-8.
3. ↑  KOČICKÝ, Dušan a IVANIČ, Boris. Geomorfologické členenie Slovenska. Bratislava: Štátny geologický ústav Dionýza Štúra, 2011. Dostupné on-line na  [cit. 2022-09-28
4. ↑  Názvy vrchov a dolín Slovenskej socialistickej republiky A6. Geografické názvoslovné zoznamy OSN ČSSR. Bratislava: Slovenský úrad geodézie a kartografie, P-250/1986 z 5.8.1986. 211 s. S. 14, 141. 079-902-87 NVA (identifikačný kód tlačoviny z obdobia pred ISBN)
5. ↑  Priebeh Patinského kanála v Základnej báze údajov geografického informačného systému ZB GIS. Dostupné on-line na  [cit. 2022-09-29]
6. ↑  Milan Majtán. *Z lexiky slovenskej toponymie*. 1. vyd. Bratislava : Veda vydavateľstvo Slovenskej akadémie vied, 1996. 191 s. ISBN 80-224-0480-2. S. 22, 24, 25, 57, 61, 127, 142.
7. ↑  Miroslav Kropilák. *Vlastivedný slovník obcí na Slovensku*. 1. vyd. Zväzok 2. Bratislava : VEDA vydavateľstvo Slovenskej akadémie vied, 1978. 3 zv. (517 s.) 71-071-77 (identifikačný kód tlačoviny z obdobia pred ISBN). S. 375.
8. ↑  Juraj Hladký. *Hydronymia povodia Nitry*. 1. vyd. Trnava : Trnavská univerzita v Trnave Pedagogická fakulta, 2004. 291 s. (Hydronymia Slovaciae.) ISBN 80-8082-008-2. S. 158-159.
9. ↑  Rudolf Krajčovič: Z lexiky stredovekej slovenčiny s výkladom názvov obcí a miest (46). In: Kultúra slova, Jazykovedný ústav Ľ. Štúra SAV a Jazykový odbor Matice slovenskej, Bratislava, 2014, ročník 48, č. 4, ISSN 0023-5202. S. 217, 218. Dostupné online  [cit. 2022-10-04.]
10. ↑  Geografické názvoslovie Základnej mapy ČSSR 1:50 000 z územia Slovenskej socialistickej republiky, 1. Názvy nesídelných geografických objektov, Západoslovenský kraj. Slovenský úrad geodézie a kartografie, č. P-108/1978 z 30.3.1978, Kartografické informácie 10. 122 s. S. 78. Bratislava 1979. 79-904-79 (identifikačný kód tlačoviny z obdobia pred ISBN).

| * z
* d
* u
Vodné toky v povodí Dunaja (na území Slovenska, od ústia Váhu po ústie Ipľa) |
| --- |
| Vodné toky | 
* Aňala-Martovce
* Aňalský kanál
* Búčsky kanál
* Dolná
* Fialkový potok
* Hamský kanál
* Holanovský kanál
* **Hron**
* Hurbanovský kanál
* Chotínsky kanál
* Imeľský kanál
* **Ipeľ**
* Ižiansky kanál
* Komárno-Iža
* Konopný kanál
* Kraviansky potok
* Krížny kanál
* Lieskovský kanál
* **Modriansky potok**
* Motúzový kanál
* Mužliansky potok
* Nesvadský kanál
* **Obidský kanál**
* Oblúk
* **Patinský kanál**
* Potkanovský kanál
* Radvanský kanál
* Sedmerovský kanál
* **Váh**

 |
| Vodné plochy | 
* vodná nádrž Mužla
* Pohrebište
* Virtské jazero

 |
| Súvisiace šablóny | 
* Vodné toky v povodí Dunaja na Slovensku (1. časť) a (2. časť)
* Vodné toky v povodí Hrona (7. časť)
* Vodné toky v povodí Ipľa (3. časť)
* Vodné toky v povodí Modrianskeho potoka
* Vodné toky v povodí Váhu (9. časť)

 |